Folketing
2009-03-24

Fra Venstres side hilser vi beslutningsforslaget B 98 fra Dansk Folkeparti meget velkommen, for det er jo sådan set i høj grad et tegn på, at der blandt mange partier, ikke kun Dansk Folkeparti, er en meget, meget stor interesse for, hvor langt arbejdet med ratifikationen af FN's handicapkonvention er i dansk lovgivning. Og det er jo sådan set et positivt tegn, at der også er en utålmodighed over for at sikre, at FN's handicapkonvention bliver ratificeret og bliver implementeret og inkorporeret i dansk lovgivning. Det hilser vi fra Venstres side meget velkommen. Når vi ikke kan støtte B 98, sådan som det ligger nu, er det jo, fordi der, siden Danmark undertegnede FN's handicapkonvention, har været en meget klar plan for, hvordan den så skulle ratificeres i dansk lovgivning.